Džerijs Sainfelds
Džeroms Allens Sainfelds (angļu: Jerome Allen Seinfeld; dzimis 1954. gada 29. aprīlī) ir amerikāņu komiķis, aktieris, scenārists un producents. Atveidojis izdomātu sevis versiju vienā no visu laiku populārākajiem situāciju komēdijseriāliem Seinfeld, ko viņš radījis kopā ar Leriju Deividu. Seriāls no 1989. līdz 1998. gadam pārraidīja kanālā NBC. 2007. gadā bijis viens no scenāristiem un producentiem animācijas filmai "Par bitēm", kur ierunājis arī galveno lomu. Filmu nominēja Zelta globusa balvai kategorijā "Labākā animācijas filma". No 2010. līdz 2011. gadam bijis NBC realitātes šova The Marriage Ref producents. Sainfelds radīja un no 2012. līdz 2019. gadam vadīja sarunu šovu Comedians in Cars Getting Coffee. 2024. gadā iznāca Sainfelda pirmā režisētā filma Unfrosted. Kopumā Sainfelds saņēmis 20 Emmy balvas nominācijas un 4 Grammy balvas nominācijas.